- Յուրաքանչյուր օր` ներկայացումներից առաջ, վեր կբարձրանա ինձ հետ երբևէ աշխատած մոտ 50 դերասանների նկարներով ձևավորված հոբելյանական վարագույրը,- «Ավանգարդի» հարցասիրությունը գոհացնելու համար մանրամասնեց Վահե Շահվերդյանը: Հետո ողջույնի մի հակիրճ խոսք կհնչի` որևէ պաշտոնյայի կամ թատրոնի կողմից, ապա կխաղարկվի ընտրված ներկայացումը: Նախապես ընդգրկված էին նաև Ստեփանակերտում արված ու տարբեր թատրոնների դերասանների ներգրավմամբ նորովի գրավիչ դարձած ներկայացումներ: Սակայն, գիտեք, «դավաճան» հիվանդությանս պատճառով ստիպված էի մտահղացածս տարողունակ ծրագրից կրճատել ոչ միայն դրանք, այլև մայրաքաղաքայիններից մի քանիսը: